**ZIUA UNIVERSALĂ A IEI 2018 SĂRBĂTORITĂ**

**LA ACCADEMIA DI ROMANIA IN ROMA**

Duminică, 24 iunie 2018, Institutul Cultural Român prin Accademia di Romania in Roma, Muzeul Național al Satului „Dimitrie Gusti” din București, Primăria Municipiului București prin creart – Centrul de Creație, Artă și Tradiție și Ambasada României în Republica Italiană, în parteneriat cu Asociația Culturală PROPATRIA din Roma și Liga Studenților Români din Străinătate - Filiala Italia, organizează o serie de evenimente menite a celebra **Centenarul Marii Uniri** și **Ziua Universală a Iei 2018**. Aflate sub patronajul Primăriei Orașului Roma evenimentele vor avea loc după următorul program:

Intervalul orar 11:00 - 20:00

Esplanada Accademia di Romania in Roma (Viale delle Belle Arti 110 – Roma)

**Ateliere meșteșugărești susținute de meșteri populari**

Eveniment organizat în parteneriat cu Muzeul Național al Satului „Dimitrie Gusti” din București

Ora 18:00

Galeria de Artă a Accademia di Romania in Roma (Viale delle Belle Arti 110 – Roma)

Inaugurarea expoziției “**Feminitate și împodobire**”

Eveniment organizat în parteneriat cu Muzeul Național al Satului „Dimitrie Gusti” din București

Ora 19:00

Esplanada Accademia di Romania in Roma (Viale delle Belle Arti 110 – Roma)

**Concert susținut de Orchestra Națională “Valahia” din București**

Dirijor: **Marius Zorilă /** Solistă: **Lavinia Goste**

Eveniment organizat în parteneriat cu creart – Centrul de Creație, Artă și Tradiție al Municipiului București. Mai multe informații despre Orchestra Națională “Valahia”, dirijorul Marius Zorilă și solista Lavinia Goste găsiți pe [www.goste-zorila.ro](http://www.goste-zorila.ro).

Expoziția “*Feminitate și împodobire*”, din colecțiile Muzeului Național al Satului “Dimitrie Gusti”, aduce în prim plan femeia şi scoate în evidenţă faptul că, preocupată fiind întotdeauna de frumos, a acordat o atenţie deosebită vestimentaţiei, pieptănăturii, podoabelor, gătelii în general. Creativitatea şi grija cu care femeia îşi împodobea casa şi pe ea însăşi, reies din frumuseţea şi originalitatea pieselor care vor fi expuse. Ornamentica bogată, armonia cromatică a ansamblurilor vestimentare, compuse în manieră autentică, sunt completate de marea varietate a pieptănăturilor, gătelilor capului şi podoabelor, specifice fiecărei zone. Expoziţia prezintă o selecţie a celor mai frumoase şi reprezentative obiecte de patrimoniu din colecţiile *Muzeului Naţional al Satului Dimitrie Gusti:* costume populare femeieşti din cele mai reprezentative zone etnografice ale ţării, costume femeieşti ale minorităţilor, învelitori de cap, pălării, marame, chindee, cepse, năframe, pomeselnice, câteva piese destinate amenajării interiorului casei, ţesături, mobilier pictat şi podoabe.

Expoziția, realizată cu sprijinul Institutului Cultural Român, va putea fi vizitată în Galeria de Artă a Accademia di Romania in Roma (Viale delle Belle Arti 110 – Roma) în perioada 25 iunie – 24 iulie 2018, de marţi până duminică, în intervalul orar 10:00‒13:00 și 15:00‒18:00. Intrarea este liberă.

**Organizatori**: Accademia di Romania in Roma, Muzeul Național al Satului „Dimitrie Gusti” din București , [creart](https://www.facebook.com/creartpmb/) – Centrul de Creație, Artă și Tradiție, Ambasada României în Republica Italiană

**Parteneri:** Primăria Orașului Roma,Bibliotecile Romei,Asociația Culturală Româno-Italiană PROPATRIA din Roma, Liga Studenților Români din Străinătate – Filiala Italia

**Parteneri media:** Radio România, GP Magazine, Rome Guide, Vivi Roma TV, Yes Art Italy, Romeig, Roma Multietnica, Più Culture, Officina delle Culture, Art Wave, Associazione Culture del Mondo, Cultural Pro, Scoprendo Roma, Abitare a Roma

Responsabil proiect: **MIHAI STAN**

Tel. +39.06.3201594; mail. mihai.stan@accadromania.it

**ACCADEMIA DI ROMANIA DIN ROMA**